དེ་མིན་ཁོང་གིས་ཧོབ་སྟེ་༧རྒྱལ་བ་རིན་པོ་ཆེ་ཚན་རིག་ལ་ཧ་ཅང་དོ་སྣང་ཡོད་པ་མ་ཟད།ཚན་རིག་ལ་ཡིད་ཆེས་བྱས་ཏེ་རི་རབ་ཁས་ལེན་གྱི་མེད་པ་རེད།གླིང་བཞི་གླིང་ཕྲན་ཁས་ལེན་གྱི་མེད།ཧ་ལམ་ཆོས་པ་བློ་གུ་དོག་པའི་ཐོག་ནས་བཤད་ན།༧རྒྱལ་བ་རིན་པོ་ཆེ་ལོག་ལྟ་ཅན་རེད་ཅེས་ཕལ་ཆེར་ཤོད་རྒྱུའི་མཚམས་ལ་སླེབ་ཀྱི་ཡོད།ཁོང་གིས་ཡ་མཚན་ཐོག་ནས་དེ་འདྲ་ཞིག་དྲིས་བྱུང་བར་ངོས་ཀྱིས་ལན་དེ་ལྟར་བརྒྱབ་པ་ཡིན།དེའི་ཐོག་ནས་གནས་ཆུང་རྒྱུས་ཡོད་ཆེ་ཤོས་དེ་ང་ཆགས་ཡོད།ང་སྔོན་མ་དོལ་རྒྱལ་སྐོར་སྐད་ཆ་བྱུང་སྐབས་འབོར་ཤོབ་བཤད་དེ་གནམ་འདིའི་ཁ་འོག་ལ་གནས་ཆུང་རྡོ་རྗེ་གྲགས་ལྡན་རྒྱུས་ཡོད་ཆེ་ཤོས་དེ་ཕལ་ཆེར་ང་རང་ཡིན་གྱི་རེད།ངའི་གནས་ཚུལ་ཆ་ཚང་ཤེས་མཁན་དེ་ཕལ་ཆེར་གནས་ཆུང་རྡོ་རྗེ་གྲགས་ལྡན་ཡིན་གྱི་རེད་ཅེས་དེ་དུས་བཤད་པ་ཡིན་ལ་ཐུན་མོང་མ་ཡིན་པའི་འབྲེལ་བ་ཡོད་པ་ཞིག་ཆགས་ཡོད།